PTG ส่งซิกไตรมาส 4 โตกระโดด อานิสงส์คลายล็อก – ไฮซีซั่น
PTG ร่วมงาน Opportunity Day แย้มผลงานไตรมาส 4/64 โตกระโดด อานิสงส์การผ่อนคลายมาตรการล็อกดาวน์ – ไฮซีซั่นฤดูการท่องเที่ยว
PTG ร่วมงาน Opportunity Day แย้มผลงานไตรมาส 4/64 โตกระโดด อานิสงส์การผ่อนคลายมาตรการล็อกดาวน์ – ไฮซีซั่นฤดูการท่องเที่ยว
30 ส.ค. 2564

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ และนายรังสรรค์ พวงปราง ผู้ช่วยกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG ร่วมนำเสนอข้อมูลผลประกอบการธุรกิจไตรมาส 2/2564 ในงานบริษัทจดทะเบียนพบนักลงทุน (Opportunity Day) ผ่านช่องทางออนไลน์
โดยผลการดำเนินงาน 6 เดือนแรกปี 2564 บริษัทฯ มีกำไรสุทธิ 1,032 ล้านบาท เพิ่มขึ้น 315 ล้านบาท หรือคิดเป็น 43.9% เมื่อเทียบกับช่วงเดียวกันของปีก่อน
ด้านนายพิทักษ์ กล่าวว่า บริษัทมั่นใจว่าหลังจากรัฐบาลได้เริ่มประกาศคลายล็อคดาวน์ จะส่งผลบวกต่อกิจกรรมทางเศรษฐกิจเป็นอย่างมาก ทั้งการบริโภค การใช้จ่าย รวมถึงไตรมาส 4 นั้นเป็นฤดูการท่องเที่ยว คาดว่าการบริโภคน้ำมันนั้นจะเพิ่มสูงขึ้น ดังนั้นบริษัทจึงเชื่อมั่นอย่างยิ่งว่าช่วงไตรมาส 4/2564 ผลการดำเนินงานจะเริ่มเติบโตอย่างก้าวกระโดด